TÖÖVÕTULEPING nr 9-44/2025/1

(hiliseima digitaalallkirja kuupäev)

Riigimetsa Majandamise Keskus, keda esindab juhatuse 29.06.2022.a. käskkirja nr 1-5/58 alusel RMK kinnisvaraosakonna Põhja piirkonna haldusjuht Uno Koppelmaa, edaspidi Tellija, ühelt poolt,

ja Korrashoid OÜ, keda esindab juhataja Aivar Kõrm, edaspidi nimetatudTöövõtja, teiselt poolt, keda nimetatakse edaspidi käesolevas Lepingus Pool või koos Pooled, sõlmisid käesoleva lepingu (edaspidi nimetatud Leping) alljärgnevas:

**1 Lepingu objekt**

1.1 Lepinguga Tellija tellib ja Töövõtja kohustub Lepinguga kok­kulepitud tingimustel ja korras teostama RMK Ristna looduskeskuses ja kinnistul 01.01.2025 kuni 31.12.2025 järgmised tööd ja teenused: siseruumide hoolduspuhastus ja välisterritooriumi korrashoid vastavalt 04.01.2024 heakorratööde hinnapakkumisele.

1.2. Lepinguga Tellija tellib ja Töövõtja kohustub Lepinguga kok­kulepitud tingimustel ja korras teostama RMK Kärdla kontoris ja kinnistul 01.01.2025 kuni 31.12.2025 järgmised tööd ja teenused: akende pesemine ja välisterritooriumi korrashoid vastavalt 18.11.2024 heakorratööde hinnapakkumisele.

1.3. Tellija määrab oma esindaja juhendama teenuse osutamist ja Töövõtjale vaja­liku informatsiooni andmiseks ning teenuse kvaliteedi kontrollimiseks. Tellija esin­dajaks on Aarne Pupart, telefon: 504 1376, e-post: aarne.pupart@rmk.ee.

1.4 Tellijal on õigus jooksvalt kontrollida Töö tegemise käiku. Töövõtja on kohustatud kohe­selt informeerima Tellijat Töö tegemise käigus tekkinud probleemidest ning nõutama Tellija juhiseid ja informatsiooni.

1.5 Töövõtja peab töö tegemisel kinni pidama tööohutusnõuetest, keskkonnanõuetest, tuleohutusnõetest ning jäätmekäitluseeskirjadest.

**2 Töö üleandmine ja vastuvõtmine**

2.1 Töövõtja annab Tellijale valmis Töö üle iga kuu viimasel tööpäeval.

2.2 Tellija esitab Töövõtjale oma pretensioonid, edaspidi Vastuväited, seoses Töö mittevastavusega Lepingule 7 (seitsme) tööpäeva jooksul arvates Töö üleandmisest Töövõtja poolt.

2.3 Töö loetakse Tellija poolt vastu võetuks, kui Tellija ei ole esitanud Vastuväiteid punktis 2.2 nimetatud tähtaja jooksul.

2.3 Juhul, kui Tellija esitab oma Vastuväited, peab Töövõtja tegema Töös vastavad parandu­sed Tellija määratud tähtaja jooksul. Sellisel juhul loetakse Töö vastu võetuks, kui Töövõtja on teinud Töös parandused ja Tellijal ei ole enam Vastuväiteid.

2.4 Pärast Töö vastuvõtmist Tellija poolt on Töövõtjal õigus Lepinguga kokkulepitud tasule.

**3 Tasu**

3.1 Tellija tasub tehtud tööde eest Töövõtja poolt esitatud arvete alusel vastavalt 04.01.2024 ja 18.11.2024 hinnapakkumistele.

**4 Poolte vastutus**

4.1 Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.

4.2 Juhul, kui Töövõtja viivitab Töö üleandmisega üle kokkulepitud tähtaja, on Tellijal õigus nõuda leppetrahvi tasumist, mille suuruseks on 0,15% Lepingu kohaselt Töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) protsenti Töövõtjale makstavast tasust. Tellijal on õigus Töö eest tasumisel vähendada Töövõtjale makstavat tasu leppetrahvi summa võrra.

4.3 Tellijal on õigus nõuda alapunktis 4.2 sätestatud leppetrahvi tasumist ka aja eest, mil Töövõtja teeb Töös parandusi tulenevalt Tellija Vastuväidetest.

4.4 Juhul, kui Tellija viivitab Töövõtjale tasu maksmisega üle kokkulepitud tähtaja, on Töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) protsenti tasu­misega viivitatud summast.

4.5 Tellija peab esitama Lepingust tuleneva leppetrahvi nõude Töövõtjale hiljemalt 3 (kolme) kuu jooksul arvates päevast, mil Tellijal tekkis leppetrahvi nõude esitamise õigus.

**5 Lepingu lõppemine ja lõpetamine**

5.1 Leping lõpeb, kui Lepingust tulenevad Poolte kohustused on mõlemapoolselt täielikult ja nõuetekohaselt täidetud.

5.2 Tellija võib Lepingu igal ajal olenemata põhjusest etteteatamise tähtajata üles öelda. Selli­sel juhul on Tellija kohustatud tasuma Töövõtjale Lepingu ülesütlemise momendiks faktili­selt tehtud Töö eest. Toodud põhjusel Lepingu ülesütlemisel hüvitab Tellija Töövõtjale lisaks faktiliselt tehtud Töö eest tasumisele Lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti Lepingus ettenähtud Töövõtjale makstavast tasust.

5.3 Kui Töö tegemise käigus on ilmselt selge, et seda ei tehta nõuetekohaselt, on Tellijal õigus määrata Töövõtjale tähtaeg puuduste kõrvaldamiseks, selle mittetäitmisel aga kas Lepingust taganeda ja nõuda kahjude hüvitamist, või teha Töö jätkamine ja puuduste kõrval­damine ülesandeks kolmandale isikule Töövõtja arvel.

5.4 Juhul, kui Töövõtja ei ole Tööd Tellijale üle andnud hiljemalt 1 (ühe) kuu möödumisel arvates kokkulepitud Töö üleandmise tähtajast, on Tellijal õigus ilma Töövõtjale kokkulepi­tud tasu maksmata Lepingust ühepoolselt taganeda ja nõuda sisse Lepinguga ettenähtud lep­petrahv ning tekitatud kahju.

**6 Teadete edastamine**

6.1 Üks Pool edastab Lepinguga seotud teated teise Poole Lepingus märgitud aadressil. Aad­ressi muutusest on Pool kohustatud koheselt informeerima teist Lepingupoolt.

6.2 Teadete edastamine toimub telefoni, e-posti või faksi teel, va juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele posti teel tähitud kirjaga või antakse teisele Poolele üle allkirja vastu.

6.3 Poole nõue teisele Poolele, mis esitatakse tulenevalt Lepingu rikkumisest, peab olema kirjalikus vormis.

**7 Lõppsätted**

7.1 Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või Poolte poolt kirjalikult määratud tähtajal.

7.2 Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahen­datakse vaidlus kostja asukohajärgses kohtus.

Tellija: Töövõtja:

Riigimetsa Majandamise Keskus Korrashoid OÜ

Registrikood 70004459 Registrikood 12972926

Mõisa 3, Sagadi küla, Haljala vald Mere tn 8, Käina, Hiiumaa vald

Lääne-Viru maakond Hiiu maakond

Tel 5323 2661

e-post: aivar@kvkorrashoid.ee

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

## 